stanford-oval/wikipedia huggingface dataset:
Nanaimo
Historia

Ennen eurooppalaisten saapumista alueella asui salish-intiaaneihin kuuluvia snuneymuxw-heimoja.
Ensimmäisenä eurooppalaisena alueella purjehti vuoden 1592 tienoilla espanjalainen tutkimusmatkailija Juan de Fuca. Brittiläisistä ensimmäisenä Vancouverinsaarelle rantautui tutkimusmatkailija James Cook vuonna 1778. Espanjalaiset jatkoivat alueen tutkimista ja nimesivät useita lahtia ja salmia alueella. Britit kuitenkin perustivat ensimmäisenä Fort Victoria -tukikohdan (nykyinen Victoria) saarelle vuonna 1843.
Vancouverinsaaren pohjoisosasta löydettiin 1835 kivihiiltä. Vuonna 1846 solmitussa Oregonin sopimuksessa Vancouverinsaari määriteltiin Britannian omaisuudeksi ja myöhemmin se liittyi Kanadan liittovaltioon. Kolme vuotta myöhemmin solmitussa sopimuksessa saari luovutettiin Hudson's Bay Companyn hallintaan kuningatar Viktorian määräyksestä. Sopimusehdoissa määriteltiin HBC:n voittomarginaaliksi 10 prosenttia saaren kaivostoiminnan tuotosta ja loput 90 prosenttia määriteltiin investoitavaksi alueen asuttamiseen ja tiestön sekä palveluiden kehittämiseen. Hudson's Bay Company rakensi nykyisen Nanaimon alueelle vuonna 1853 bastionilinnoituksen kauppa-aseman ja hiilikaivoksen turvaksi. Tämä linnoitus on vanhin edelleen vapaasti seisova Hudson's Bay Companyn rakennus Pohjois-Amerikassa ja tiettävästi Brittiläisen Kolumbian toiseksi vanhin rakennus. Kivihiilestä muodostui alueen tärkein kauppatavara ja työllistäjä 1800–1900-luvuilla. Alue tunnettiin aluksi nimellä ”Colvilletown”, mutta vuonna 1860 nimeksi valittiin Nanaimo.
Nanaimo sai kaupunkioikeudet vuonna 1874.
1940-luvun loppupuolelta 1950-luvun alkupuolelle metsäteollisuudesta muodostui merkittävä työllistäjä alueella. Vuonna 1950 Harmac Pulp Mill -sellutehdas aloitti toimintansa ja on edelleen merkittävä työllistäjä alueella.
National Post -lehden lukijaäänestyksessä kanadalaisten suosikkileivonnaiseksi valittu kaupungin mukaan nimetty Nanaimo bar on saattanut saada alkunsa kaupungista.
Aiheesta muualla

Kuvia tai muita tiedostoja aiheesta Nanaimo Wikimedia Commonsissa
Nanaimo (Arkistoitu – Internet Archive) www.britishcolumbia.com (englanniksi)
Nanaimo Information (englanniksi)
Luettelo Transformersin aluksista

Tämä artikkeli kertoo Transformers-jatkumoiden aluksista.
Alukset > Arkki

Arkki on alus, joka on toiminut useissa Transformers-jatkumoissa Autobottien lippualuksena.
Alukset > Atlantis

Transformers: Cybertronissa alus, jolla miljoonia vuosia sitten Autobottikomentaja Evac ja hänen johtamansa ryhmä kuljettivat Omegalukon ja sinisen kyberplaneetta-avaimen Maahan. Se putosi Vector Primen kertomuksen mukaan seudulle, jossa Bermudan Kolmio maantieteellisesti oli. Sen luultiin tuhoutuneen sen jälkeen, kun se räjähti Megatronin murtauduttua sisään. Mutta se oli korjauttanut itsensä ja toimi Starscreamin ja Sidewaysin piilopaikkana. He seurasivat sillä Autobotteja Gigantioniin, mutta heidän kukistuttua, Autobotit ottivat sen käyttöönsä Ogygian ja Lemurian ohella.
Alukset > Axalon

Beast Warsissa Axalon oli Optimus Primalin komentama alus, joka teki pakkolaskun esihistorialliseen Maahan. Transformers: Armadassa Axalon on alus, jonka Autobotit rakensivat päästäkseen takaisin Cybertronille.
Alukset > Dark Side

Beast Warsissa Predaconien alus, joka teki pakkolaskun Maahan samaan aikaan kuin Axalon.
Alukset > Harbinger

Harbinger on sarjassa Transformers: Prime Decepticonien alus, joka oli tehnyt Maahan pakkolaskun kauan sitten. Hylky löytyi jaksossa "Kumppanit". Airachnid löysi sieltä jähmettäjän (engl. Immobilizer), sauvan, jolla jähmettää uhrit paikalleen. 2. kauden ajan hylky toimi Starscreamin tukikohtana tämän ollessa maanpaossa Decepticoneilta.
Alukset > Hyperborea

Transformers: Cybertronissa alus, jolla vihreä kyberplaneetta-avain kuljetettiin Viidakkoplaneetalle miljoonia vuosia sitten. Nähtiin ensi kertaa vasta jaksossa "Kotiinpaluu", jossa se nousi esiin Scourgen temppelin alta.
Alukset > Kosto

Kosto (engl. Revenge) on alus, jonka Unicron loi elokuvassa The Transformers: The Movie Megatronille muokattuaan tästä Galvatronin.
Alukset > Lemuria

Transformers: Cybertronissa alus, jolla purppura kyberplaneetta-avain kuljetettiin Jättiläisplaneetta Gigantioniin miljoonia vuosia sitten. Toisin kuin muut kyberplaneetta-avaimet, purppura oli ainoa, jota ei koskaan viety aluksen ulkopuolelle.
Alukset > Miranda II

Miranda II on Transformers: Energonissa tohtori Brian Jonesin Autoboteille suunnittelema alus.
Alukset > Nemesis > The Transformers > Animaatiosarja

Alkuperäisessä sarjassa Nemesis oli alus, jolla Decepticonit tekivät hyökkäyksen Autobottien kimppuun. Se teki pakkolaskun Maahan Arkin mukana 4 miljoonaa vuotta sitten. Nemesis putosi eri paikkaan kuin Arkki, mutta jonkin aikaa heräämisensä jälkeen, Decepticonit löysivät sen ja tekivät sen hylystä ensimmäisen tukikohtansa Maassa. Nemesiksen virtalähteenä toimi voimakas esine nimeltä "Cybertronin Sydän".
Alukset > Nemesis > Transformers: Animated

Transformers: Animatedissa Nemesis oli Decepticonien lippualus. Kun Megatron hyökkäsi Optimus Primen ryhmän kimppuun, alus kulkeutui Ikikipinän vaikutuksesta avaruussillan läpi ja avaruussillan räjähtäessä muu miehistö, Starscreamia lukuun ottamatta, pakeni.
50 vuoden ajan Starscream etsi Ikikipinää ja löysi Maan. Nemesis teki pakkolaskun Kuuhun ja toimi myös toisella tuotantokaudella Starscreamin piilopaikkana.
Alukset > Nemesis > Transformers: Kaatuneiden kosto

Elokuvassa Transformers: Kaatuneiden kosto oli Decepticonien alus, joka oli tehnyt pakkolaskun yhteen Saturnuksen kuista. Aluksen hylky oli toiminut Decepticonien tukikohtana siitä asti, kun he olivat saaneet selville, että Allspark oli Maassa.
Alukset > Nemesis > Transformers: Prime

Transformers: Primessa oli valtava sota-alus, jolla Decepticonit etsivät ja tarkkailivat Autobotteja. Alus vaurioitui pahasti jaksossa "Armada", mutta kun Megatron asetti jaksossa "Älyn lento" aluksen virtalähteeksi pimeää energonia, alus muuttui eläväksi. Jakson lopussa alus kuitenkin muuttui taas elottomaksi.
Alukset > Ogygia

Alus, jolla punainen kyberplaneetta-avain kuljetettiin Nopeusplaneetta Velocitronille miljoonia vuosia sitten. Kun Vector Prime oli löytänyt aika-avaruuskäytävän Gigantioniin, Autobotit päättivät matkustaa sinne tällä aluksella.
Alukset > Xantium

Esiintyy The Transformers: Stormbringer -sarjakuvassa sekä elokuvassa Transformers: Kuun pimeä puoli Romuttajien aluksena.
Alukset > Xantium > Transformers: Kuun pimeä puoli

Xantium on alus, jonka Romuttajat rakensivat ja jolla he ennen elokuvan Transformers: Kaatuneiden kosto tapahtumia saapuivat Maahan. Wreckerit kuitenkin viettivät kaiken aikansa Maassa, elokuvan Transformers: Kuun pimeä puoli tapahtumiin asti, huoltaessaan sitä Kennedyn avaruuskeskuksessa. NESTistä eläkkeelle jäänyt Robert Epps liittyi heidän apuna toimivaan NASAn teknikkoryhmään. Xantiumia käytettiin elokuvassa kahdesti. Ensin Optimus Prime ja Ratchet matkustivat sillä Kuuhun etsiäkseen Arkin hylystä Sentinel Primea ja pilareita. Myöhemmin Autobotit käyttivät sitä lähteäkseen Maasta, kun Sentinelin kiristäminä YK määräsi heidät karkotettaviksi. Mutta Autobotit arvasivat sen olevan ansa, joten he piiloutuivat kantoraketteihin ja laskeutuivat niillä takaisin Maahan, kun Starscream tuhosi aluksen.
Alukset > Aluksina toimineita transformereita

Astrotrain
Cosmos
Fortress Maximus
Galaxy Shuttle
Jetfire
Omega Supreme
Scorponok
Sky Garry
Sky Lynx
Trypticon
Transformers
Natalija Kobrynska

| Natalija Kobrynska> Кобринська Наталія Іванівна |
| --- | --- |
 Natalija Kobrynska 1880-luvulla.
Henkilötiedot
Syntynyt: 8. kesäkuuta 1851 Beleluja, Snjatynin piiri, Itävallan keisarikunta
Kuollut: 22. tammikuuta 1920 (68 vuotta) Bolehiv, Dolynan piiri, Galitsia, Länsi-Ukrainan kansantasavalta
Ammatti:  kirjailija, naisasianainen
Kirjailija
Tuotannon kieli: ukraina
Aiheet:  naisia koskevat ja yhteiskunnalliset asiat
Aiheesta muualla
Löydä lisää kirjailijoitaKirjallisuuden teemasivulta
Natalija Kobrynska, s. Ozarkevytš, (8. kesäkuuta 1851 Beleluja, Snjatynin piiri, Itävallan keisarikunta – 22. tammikuuta 1920 Bolehiv, Dolynan piiri, Galitsia, Länsi-Ukrainan kansantasavalta) oli ukrainalainen kirjailija ja ukrainalaisen naisliikkeen uranuurtaja Galitsiassa.
Kobrynskan isä oli pappi ja yhteiskunnallinen vaikuttaja Ivan I. Ozarkevytš, josta myöhemmin tuli Itävallan parlamentin jäsen. Kobrynska perusti 1884 Stanyslavivin naisyhdistyksen. Hän toimitti ja julkaisi 1887 yhdessä Olena Ptšilkan kanssa ensimmäisen naisliikkeen kalenterin Peršyi vinok (”Ensimmäinen seppele”). Hän järjesti 1891 Stryissä ensimmäisen julkisen feministisen kokouksen, jossa hän nosti esille kysymyksen päivähoitokeskuksista. Toisen kalenteri Naša dolja (”Kohtalomme”) hän julkaisi 1893 ja kolmannen Žinotša dolja (”Naisen kohtalo”) 1907. Kobrynskan novelleissa teemat ovat psykologisia, aiheina ovat naisia koskevat ja yhteiskunnalliset asiat, kansanuskomukset ja ensimmäinen maailmansota.
Ukrainan kirjailijaliiton kokous Ivan Kotljarevskyin Enejida-runoelman satavuotisjuhlan kunniaksi. Lviv 1898. Eturivissä vasemmalta lukien: 2.: Jevhenija Jarošynska, 3.: Natalija Kobrynska, 4.: Olha Kobyljanska.
Aiheesta muualla

Kuvia tai muita tiedostoja aiheesta Natalija Kobrynska Wikimedia Commonsissa
Naif Hazazi

Hazazi vuonna 2012
Naif Hazazi (s. 27. heinäkuuta 1988 Jedda) on saudiarabialainen jalkapalloilija. Hänen seuransa on jeddalainen Al-Ittihad. Hän aloitti kansainvälisen uransa Saudi-Arabian jalkapallomaajoukkueessa vuonna 2008. Hän on saanut tarjouksia nimeämättömältä Bundesliigan seuralta Saksasta ja Al-Jazira Clubilta Yhdistyneistä arabiemiraateista. Hän on suorittanut kotimaassaan jalkapallouransa ohella sotilaspalvelusta vapaaehtoisena (Saudi-Arabiassa ei ole asevelvollisuutta).
Naiivius

| --- | --- |
:  Määritelmä: lapsellisuus, lapsenomainen herkkäuskoisuus, yksinkertaisuus 
: Wikipediassa ei tällä hetkellä ole varsinaista artikkelia aiheesta Naiivius. Katso naiivi Wikisanakirjasta, vapaasta sanakirjasta.  Voit aloittaa aihetta käsittelevän artikkelin Wikipediaan , mutta kirjoita enemmän kuin vain sanakirjamääritelmä.
Natalija Krol

| Mitalit | Mitalit | Mitalit |  |
| --- | --- | --- | --- |
|  Natalija Krol vuonna 2018. |  Natalija Krol vuonna 2018. |  Natalija Krol vuonna 2018. |  |
Naisten yleisurheilu
Maa:   Ukraina
| EM-kilpailut  | EM-kilpailut  | EM-kilpailut  |  |
|  Kultaa | Amsterdam 2016 | 800 m |  |
|  Kultaa | Berliini 2018 | 800 m |  |
| U23 EM-kilpailut  | U23 EM-kilpailut  | U23 EM-kilpailut  |  |
|  Pronssia | Tallinna 2015 | 1500 m |  |
| Nuorten EM-kilpailut  | Nuorten EM-kilpailut  | Nuorten EM-kilpailut  |  |
|  Kultaa | Rieti 2013 | 1500 m |  |
Natalija Oleksandrivna Krol (o.s. Pryštšepa (ukr. Наталія Олександрівна Прище́па, s. 11. syyskuuta 1994 Rivne, Ukraina) on ukrainalainen keskimatkojen juoksija.
Hän voitti kultaa 800 metrin juoksussa yleisurheilun EM-kisoissa 2016 Amsterdamissa ajalla 1.59,70 ja Berliinissä 2018 ajalla 2.00,38. Rio de Janeiron olympialaisissa 2016 ja Dohan MM-kilpailuissa 2019 hän karsiutui 800 metrillä välierissä. 1 500 metrillä hän oli kymmenes EM-kilpailuissa 2014.
Aiemmin hänellä on kultamitali 1 500 metriltä vuoden 2013 Euroopan juniorimestaruuskilpailuista sekä pronssimitali samoin 1 500 metriltä alle 23-vuotiaiden EM-kisoista 2015.
Krol jäi dopingtestissä kiinni hydroklooritiatsidin käytöstä vuoden 2020 alussa ja sai syyskuulle 2021 ulottuneen 20 kuukauden kilpailukiellon. Hän karsiutui 800 metrin välierissä Münchenin EM-kilpailuissa 2022.
Henkilökohtaiset ennätykset > Ulkoradat

| Laji | Aika | Paikka | Päivämäärä |
| --- | --- | --- | --- |
| 800 m | 1.58,60 | Zürich | 1. syyskuuta 2016 |
| 1500 m | 4.06,29 | Tallinna | 12. heinäkuuta 2015 |
Mustanaamatangara

| Mustanaamatangara |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Tangarat Thraupidae
Suku::  Trichothraupis
Laji::  melanops
Kaksiosainen nimi
 Trichothraupis melanops  (Vieillot, 1818) 
Katso myös
   Mustanaamatangara Wikispeciesissä   Mustanaamatangara Commonsissa 
Infobox OKNimi-testi OKIUCN-testi OK: 
Mustanaamatangara (Trichothraupis melanops) on tangaroihin kuuluva lintulaji. Lajia tavataan Etelä-Amerikassa.
Koko ja ulkonäkö

Mustanaamatangara kasvaa 16–17 cm pitkäksi. Sukupuolet eroavat toisistaan ulkonäöltään. Mustanaamatangarakoiraan pää ja selkä ovat ruskehtavan harmaat. Silmiä ympäröi musta naamio, ja päälaella on keltainen laikku, joka ei aina näy. Siivet ja pyrstö ovat mustat. Koiraan rinta ja vatsa ovat ruskehtavat. Mustanamatangaranaaras on ruskea, ja sen siivet ja pyrstö ovat tummemmat.
Levinneisyys ja elintavat

Mustanaamatangaran levinneisyysalue on kaksiosainen. Sitä tavataan Perusta Argentiinan luoteiskärkeen ja Brasilian eteläosista Koillis-Argentiinaan. Lajin elinympäristöä ovat kosteat vuoristometsät ja niiden reunamaat. Mustanaamatangara liikkuu pareittain tai pieninä ryhminä myös muiden lintujen kanssa. Linnun ravintoa ovat hyönteiset ja hedelmät.
Naaras
Natalija Pohrebnjak

| Mitalit | Mitalit | Mitalit |  |
| --- | --- | --- | --- |
|  Natalija Pohrebnjak |  Natalija Pohrebnjak |  Natalija Pohrebnjak |  |
Maa:   Ukraina
Naisten yleisurheilu
| MM-kilpailut  | MM-kilpailut  | MM-kilpailut  |  |
|  Pronssia | Daegu 2011 | 4 × 100 m |  |
| EM-kilpailut  | EM-kilpailut  | EM-kilpailut  |  |
|  Kultaa | Barcelona 2010 | 4 × 100 m |  |
Natalija Olehivna Pohrebnjak (ukr. Наталія Олегівна Погребняк, s. 19. helmikuuta 1988 Kupjansk, Harkovan alue) on ukrainalainen pikajuoksija, joka on erikoistunut 100 metrille.
Hän karsiutui alkuerissä Osakan MM-kilpailuissa 2007. Pekingin olympialaisissa 2008 ja Berliinin MM-kilpailuissa 2009 hän karsiutui puolivälierissä. Barcelonan EM-kilpailuissa 2010 hän selviytyi 100 metrillä välieriin ja juoksi 4 × 100 metrin viestissä toisen osuuden Ukrainan kultajoukkueessa. Daegun MM-kilpailuissa 2011 hän ei selviytynyt 100 metrin alkueristä jatkoon. Pikaviestissä hän juoksi toisen osuuden kolmanneksi sijoittuneessa Ukrainan joukkueessa. Vuosien 2011 ja 2013 kesäuniversiadeissa hän oli mukana 4 × 100 metrin viestin voittaneessa Ukrainan joukkueessa.
Pohrebnjak on juossut 60 metriä aikaan 7,21 s Zaporižžjassa 27. tammikuuta 2015, 100 metriä aikaan 11,09 s Kirovohradissa 30. heinäkuuta 2015 ja 200 metriä aikaan 22,75 s Kirovohradissa 31. heinäkuuta 2015.
Aiheesta muualla

Kuvia tai muita tiedostoja aiheesta Natalija Pohrebnjak Wikimedia Commonsissa
Mikko Niemi (koripalloilija)

| Mikko Niemi |
| --- | --- |

Henkilötiedot
Koko nimi:  Mikko Otto Petteri Niemi
Syntynyt: 12. toukokuuta 1985 (ikä 39) Kangasala, Suomi
Kansalaisuus:   Suomi
Koripalloilija
Pelipaikka:  Pelintekijä
Pituus:  185 cm
Paino:  86 kg
Pelaajaura
Yliopistojoukkueet
2005–2009:  Youngstownin osavaltionyliopisto
Seurajoukkueet
2002–2005 2009–2010:  Pyrbasket Lappeenrannan NMKY
Maajoukkueet
2004:   Suomi
Ottelut (pisteet):  2 (0)
Aiheesta muualla
FIBA
Mikko Otto Petteri Niemi (s. 12. toukokuuta 1985 Kangasala) on suomalainen kilpauransa päättänyt koripalloilija. Pelintekijänä pelannut Niemi pelasi Suomessa miesten pääsarjaa kolme kautta kasvattajaseuransa Tampereen Pyrinnön edustusjoukkue Pyrbasketissa, minkä jälkeen hän siirtyi Yhdysvaltain yliopistokentille ja edusti Youngstownin osavaltionyliopistoa neljän kauden ajan. Yhdysvaltain-vuosiensa jälkeen Niemi pelasi yhden kauden Korisliigaa Lappeenrannan NMKY:ssä ja oli seuraavalla kaudella nostamassa Pyrinnön reservijoukkuetta II-divisioonasta I-divisioonaan. Niemi pelasi myös kaksi maaottelua Suomen maajoukkueessa, Suomen universiadijoukkueessa Bangkokissa vuonna 2007 ja kymmeniä nuorten maaotteluita.
Pelaajaura > Pääsarjaa Pyrbasketissa

Niemi voitti kasvattajaseurassaan Tampereen Pyrinnössä A-poikien Suomen mestaruuden vuonna 2002. Hän aloitti miesten pääsarjauransa Pyrinnön ja Raholan Pyrkivän Pyrbasket-edustusjoukkueessa kaudella 2002–2003, samoihin aikoihin kahden muun takamiehen, Antero Lehdon ja Riku Liljebergin, kanssa. Ensimmäisessä miesten pääsarjaottelussaan, vierasottelussa Forssan Koripoikia vastaan 12. lokakuuta 2002, 17-vuotias Niemi teki kuusi pistettä. Kaksi päivää myöhemmin hän pelasi ensimmäisen miesten pääsarjaottelunsa Tampereella ja auttoi pelintekijänä Pyrbasketin voittoon Pussihukista. Niemi pelasi ensimmäisellä pääsarjakaudellaan 22 minuuttia ja teki pisteitä 6,5 ottelua kohden, mikä oli myös hänen aikuisuransa korkein pistekeskiarvo. Kolmen pisteen heitoissaan Niemi onnistui hyvin: 42,5 prosentin keskiarvollaan hän oli runkosarjan 11:nneksi tarkin. Kauden korkeimman pistemääränsä, 16 pistettä, Niemi heitti 7. maaliskuuta Espoon Honkaa vastaan. Honka-ottelun lisäksi Niemi onnistui yksittäisessä ottelussa neljässä onnistuneessa kolmen pisteen heitossa myös toisen kerran runkosarjan aikana. Pyrbasket sijoittui runkosarjassa 12:nneksi eikä selviytynyt kahdeksan parhaan joukkueen pudotuspeleihin.
Kaudella 2003–2004 Niemi pelasi eniten aikuisurallaan, yli 23 ja puoli minuuttia ottelua kohden. Samoin hänen levypallo- (2,2) ja syöttökeskiarvonsa (2,0) olivat uran korkeimmat, ja pelintekijälle oleellisia koriinjohtaneita syöttöjä hänelle kertyi kolmessa ottelussa syksyllä 2013 ennätykselliset kuusi kappaletta. Helmikuussa 2004 Niemi onnistui neljässä seitsemästä heittämästään kolmen pisteen heitosta ottelussa Porvoon Tarmoa vastaan. Pyrbasket sivusi samassa ottelussa miesten pääsarjan ennätystä heitettyään ottelussa 21 onnistunutta kolmen pisteen heittoa. Pisteitä Niemi teki kauden aikana runkosarjassa 5,8 per ottelu. Pyrbasket sijoittui runkosarjassa alempaan keskikastiin, yhdeksänneksi 14 joukkueen joukossa, ja putosi kahdeksan pisteen erolla ensimmäisenä joukkueena pudotuspeleistä.
Kausi 2004–2005 jatkui Pyrbasketilla samaan malliin edelliskausiin nähden: joukkue vältti kymmenennellä sijallaan SM-karsintasarjan mutta ei yltänyt pudotuspelivaiheeseen. Niemi kirjautti kauden aikana pääsarjauransa korkeimman yksittäisen ottelun levypallolukeman (6) ja teki parhaimmillaan 13 pistettä. Hänen pistekeskiarvonsa 4,1 ja peliaikansa 20 minuuttia ottelua kohden olivat pienempiä kuin edellisellä kaudella. Laskeneita tilastolukemia selitti osittain Niemen vuosina 2004–2005 suorittama varusmiespalvelus Lahden varuskunnassa, jossa hän myös voitti katukoripallon Sotilasurheiluliiton mestaruuden. Keväällä 2005 Niemi juhli Pyrinnössä alle 22-vuotiaiden Suomen mestaruutta.
Pelaajaura > Youngstownin osavaltionyliopisto

Vuonna 2005 Niemi siirtyi Yhdysvaltoihin, Youngstownin osavaltionyliopistoon (YSU), jonka Penguins-nimistä koripallojoukkuetta Niemi edusti neljän kauden ajan. Hän oli Kimmo Heinosen jälkeen yliopiston historian toinen suomalaispelaaja ja pelasi pelintekijän pelipaikan lisäksi myös heittävänä takamiehenä. Juuri vuonna 2005 joukkueen päävalmentajana aloittaneen Jerry Slocumin YSU pelasi Horizon Leaguessa, maan korkeimmassa yliopistosarjassa. Ensimmäisellä yliopistokaudellaan 2005–2006 Niemi kuului joukkueen vaihtopelaajiin, teki keskimäärin 1,0 pistettä ja otti 0,8 levypalloa ottelua kohden. Hän pelasi 24 ottelussa noin 7,4 minuuttia per ottelu. YSU voitti kauden aikana vain seitsemän 28 ottelusta, sijoittui Horizon Leaguen viimeiseksi ja putosi pudotuspelien ensimmäisellä kierroksella. Seuraavalla kaudella Niemi pelasi kaikissa YSU:n 31 ottelussa ja oli kahdesti avausviisikossa. Hän kirjautti keskimäärin 10,6 minuutissa ottelua kohden 0,8 pistettä ja 1,1 levypalloa. YSU pärjäsi huomattavasti paremmin voitettuaan 31 ottelusta 14 ja sijoituttuaan Horizon Leaguessa keskikastiin. Joukkue voitti ensimmäisen pudotuspeliottelunsa mutta hävisi puolivälierissä.
Kausi 2007–2008 oli Niemen tilastollisesti paras yliopistossa. Hän pelasi kaikissa 30 ottelussa, aloitti niistä kymmenessä ja tuli viidessä ottelussa kentälle ensimmäisenä vaihtomiehenä. Alkukaudesta Niemi antoi parissa ottelussa runsaasti syöttöjä vähäisestä peliajastaan huolimatta. Niemi kirjautti kauden aikana tilastoikseen 1,0 pistettä, 1,5 levypalloa, 1,6 koriinjohtanutta syöttöä ja 0,4 riistoa. Koko kauden voitot ja tappiot olivat YSU:lta kuitenkin jälleen vaatimattomat 9–21, ja se putosi pudotuspelien ensimmäisellä kierroksella.
Niemen viimeinen yliopistokausi 2008–2009 kului 0,3 pisteen ja 0,4 koriinjohtaneen syötön keskiarvoilla 19 ottelussa. YSU pelasi kauden jälleen Horizon Leaguen keskivaiheilla. Joukkue voitti 30 ottelusta 11 ja putosi konferenssin pudotuspelien ensimmäisellä kierroksella. Niemi pelasi yliopistourallaan 104 ottelussa, joista 15:ssä hän kuului avausviisikkoon. Hän ei kuitenkaan kuulunut yhdelläkään kaudella joukkueen tehopelaajiin.
Pelaajaura > Kausi Lappeenrannassa ja uran päätös

Yhdysvaltain yliopisto-opintojensa päätyttyä kesäkuussa 2009 Niemi palasi 1+1-vuotisella sopimuksella Korisliigaan Lappeenrannan NMKY:hyn, jota valmensi Niemeä aikaisemmin Pyrbasketissa valmentanut Jarmo Laitinen. Niemi toimi LrNMKY:n pelintekijänä Jouko Järvisen ja Aleksi Koskisen kanssa. Niemi sai LrNMKY:ssä melko vähän peliaikaa, alle kahdeksan minuuttia ottelussa, ja hänen pistekeskiarvonsa jäi 0,7:ään. LrNMKY ylsi runkosarjassa viidenneksi ja sai puolivälierissä vastaansa neljänneksi sijoittuneen KTP-Basketin, joka eteni puolivälieristä jatkoon suoraan 3–0-otteluvoitoin. Niemi pelasi puolivälierissä vain yhdessä ottelussa kuuden minuutin ajan tehden yhden kahden pisteen korin.
Lappeenrannan-kautensa jälkeen Niemi ei enää pelannut valtakunnallisissa miesten sarjoissa. Kauden 2010–2011 hän pelasi II-divisioonaa Pyrinnön pääasiassa omista kasvateista muodostetussa reservijoukkue Tampereen Pyrintö II:ssa, jossa hänellä oli kokemusta joukkueeseen tuonut rooli. Pyrintö II nousi kauden päätteeksi valtakunnalliseen I-divisioonaan.
Pelaajaura > Maajoukkue

Niemi pelasi 19 B-nuorten maaottelua 10,5 pisteen ja kahdeksan A-nuorten eli alle 18-vuotiaiden maaottelua 4,5 pisteen keskiarvolla. A-nuorten maajoukkueessa hän pelasi myös nuorten Pohjois-Euroopan liigaa (NEYBL). Alle 20-vuotiaiden maajoukkueessa Niemi pelasi 22 ottelua tehden 7,6 pistettä ottelua kohden ja voitti ikäluokan Pohjoismaiden mestaruuden vuonna 2003. Suomen nuorisomaajoukkueet eivät pelanneet Niemen aikana EM-kilpailujen A-divisioonassa.
Vuonna 2007 Niemi pelasi Bangkokin universiadeissa Suomen 11:nneksi sijoittuneessa joukkueessa. Suomen miesten maajoukkuetta Niemi edusti kahdessa virallisessa EM-karsintoihin valmistaneessa maaottelussa kesällä 2004. Ensimmäisessä ottelussa Ruotsia vastaan Niemelle ei kertynyt tilastomerkintöjä. Toisessa ottelussa Latviaa vastaan Niemelle kirjattiin neljässä minuutissa yksi levypallo. Latvia-ottelu oli osa Tampereella pelattua Baltic Sea Cup -turnausta, jonka Suomi voitti.
Pelityyli ja ominaisuudet

Valmentaja Jarmo Laitinen kuvaili Niemeä vuonna 2009 joukkuettaan mielellään ohjaavaksi pelintekijäksi, jolla oli hyvä pallonkäsittelytaito. Laitinen kuvaili Niemeä myös hyvin sosiaaliseksi ja ekstrovertiksi henkilöksi.
Yksityiselämä

Niemi harrasti lapsena koripallon lisäksi jalkapalloa ja jääkiekkoa. Hänen perheeseensä kuuluvat kaksi siskoa sekä vanhemmat Auli ja Ismo Niemi, joista jälkimmäinen pelasi Pyrinnössä 1970- ja 1980-luvuilla saavuttaen kahdesti SM-hopeaa. Niemi suoritti ylioppilastutkinnon Sammon lukiossa ja opiskeli Yhdysvalloissa pääaineenaan psykologiaa.